section_heading: Ideja
paragraph_text: Ideja koncepta Logana, odnosno niskobudžetnog malog automobila za slabija tržišta rodila se prilikom posjeta Rusiji. Predsjednik Renaulta Louis Schweitzer tom je prilikom primijetio da se u istom auto salonu tehnološki nazadne Lade dobro prodaju po cijeni od 6.000 €, dok je prodaja neusporedivo modernijih Renaultovih automobila s cijenom od 12.000 € slaba. Tada je postavljen cilj proizvodnje "modernog, pouzdanog i dostupnog automobila za 6.000 €".